cyanic-selkie/wikianc huggingface dataset:
כנר על הגג (סרט)
הסרט התקבל בהתלהבות רבה באולמות הקולנוע, והוקרן במדינות רבות בעולם. זכה לביקורות חיוביות וזכה בשלושה פרסי אוסקר ושני פרסי גלובוס הזהב לשנת 1971.
עלילת הסרט
שנת 1905 גיבור הסרט הוא יהודי עני בשם טוביה החולב, המתגורר בעיירה אנטבקה - "שטעטל" יהודי טיפוסי ב. טוביה החולב עוסק בגידול פרות חולבות - ומכאן שמו - ומהן הוא מוכר חלב, חמאה וגבינה לבני העיירה, כשסוסו סוחב את העגלה שבה הסחורה. לו ולאשתו גולדה ישנן חמש בנות. שלוש הגדולות מביניהן מעמידות אותו, כל אחת בתורה, בפני התלבטות קשה: האם להשיא אותן באמצעות שידוך שתציע שדכנית העיירה, כנהוג, או להתיר להן להינשא לאהובי לבן, כרצונן, על אף הבעיות שיש איתם.
הבת הבכורה, צייטל, רוצה להינשא לאהוב לבה מוטל, חייט עני וצעיר. לעומת זאת, ינטה השדכנית משכנעת את אשתו של טוביה לשדך את בתם לקצב אלמן, מבוגר ועשיר בשם לייזר וולף. טוביה נקרע בין שני הצדדים, ולבסוף נכנע לדמעותיה של צייטל ומתיר לה להינשא למוטל החייט. בתו השנייה של טוביה, הודל, מעמידה אותו באותו מצב כשהיא מתאהבת בסטודנט צעיר המאמין במהפכנות וסוציאליזם בשם פרצ'יק. פרצ'יק נאסר על ידי השלטונות ונשלח לסיביר, והבת מתחננת בפני אביה שיתיר לה ללכת אחריו. ושוב, על אף התנגדותו, הוא נעתר לדמעותיה של בתו ומתיר לה ללכת אחריו.
הניסיון הקשה מכולם מגיע כשבתו השלישית של טוביה, חוהל'ה, אותה הוא אוהב במיוחד, מבקשת כאחיותיה הגדולות להנשא לגבר אותו היא אוהבת. הבעיה היא, שאהובה הוא בחור בשם פיידקה, גוי רוסי נוצרי. לעומת המקרים הקודמים, הפעם לא מוותר טוביה על אמונתו ועקרונותיו ואוסר על בתו להינשא לאהוב לבה. חוהל'ה כתגובה בורחת מן הבית ונישאת לפיידקה בכנסייה בחשאי. מעתה מסרב טוביה להזכיר את שמה של בתו ו"קורע קריעה" עליה, כשם שנהוג לעשות על אדם שמת.
חיי משפחתו של טוביה בעיירה אנטבקה נגדעים כשמתקבל צו גירוש, המחייב את כל יהודי העיירה למכור תוך שלושה ימים את רכושם ובתיהם ולעזוב את העיירה. טוביה ומשפחתו יוצאים לארצות הברית, ינטה השדכנית לירושלים, וחוהל'ה ופיידקה אף הם עוזבים, מתוך התחושה שאינם יכולים להתגורר במדינה המגרשת חלק מתושביה.
הסיפור משקף את סוף המאה ה-19 ברוסיה, שבה נאלצו יהודים רבים לנטוש את בתיהם וכפריהם בעקבות הפוגרומים והגירוש, ולהגר אל מחוץ לרוסיה. רובם יצאו לאמריקה ולארצות אחרות באירופה. בסיפור בולטות מגמות שהיו נפוצות באותה תקופה כגון חילון, התבוללות, מודרניזציה וגם הסוציאליזם, שהחל להראות את סימניו הראשונים.
הפקת הסרט
צילומי הסרט נערכו ביוגוסלביה, בכפר לקניק (מאז 1991 בקרואטיה), שעבר מתיחת פנים על מנת לדמותו לכפר "אנטבקה" שבו מתרחשת עלילת הסרט, ותושבי הכפר ביימו את יהודיה של "אנטבקה". לפני הפקת הסרט ביקר הבמאי נורמן ג'ואיסון בישראל ונפגש עם יהודים חסידים על מנת ללמוד על מנהגיהם ומסורתם. קטעי נגינת הכינור בסרט נוגנו בידי הכנר היהודי הנודע אייזק שטרן.
הקרנה
הסרט התקבל בהתלהבות רבה באולמות הקולנוע, והוקרן במדינות רבות בעולם. בשנת 1974 הושעתה הקרנתו לזמן מה בצ'ילה כדי לוודא שהסרט אינו מכיל מסרים קומוניסטיים.
פרסים
הסרט זכה בשלושה פרסי אוסקר.
כמו כן היה מועמד בעוד חמש קטגוריות בהם הסרט הטוב ביותר, נורמן ג'ואיסון בקטגוריית הבמאי הטוב ביותר, חיים טופול בקטגוריית השחקן הטוב ביותר ולאונרד פריי בקטגוריית שחקן המשנה הטוב ביותר.
אתחול
ב־28 במאי 2020 נודע כי MGM והמפיקים דן ג'ינקס ואהרון הרניק יפיקו עיבוד מחודש למחזה, עם תומאס קייל (שידוע בעבודתו על "המילטון" ו"פוס/ורדון") שיביים ויפיק במשותף עם סטיבן לבנסון כתסריטאי.
דבורה קטלנית
דבורה קטלנית (באנגלית: Africanized honey bee, ומכונה בפשטות: killer bee) הוא תת-מין מוכלא של דבורת הדבש, שנוצר מהכלאה בין דבורת הדבש האפריקאית (Apis mellifera scutellata) ומספר זנים של דבורי דבש שמקורם באירופה. הזן הוכלא בשנות החמישים של המאה העשרים במסגרת ניסוי שנערך בברזיל. במהלך הניסוי שוחררו חלק מהדבורים בטעות, ועם הזמן החלו להתפשט, והגיעו עד מרכז וצפון אמריקה.
היסטוריה
הביולוג ווריק קר (Warwick E. Kerr) עסק בגידול של דבורים דרום-אפריקניות ודבורים אירופיות, וניסה לעיתים להכליא בין השתיים. מטרתו הייתה לגדל זן של דבורים שיהיו עמידות יותר באקלים הטרופי שבדרום אמריקה מאשר הדבורים האירופיות שגודלו בין היתר בצפון אמריקה, תוך תקווה כי עמידותן של הדבורים תלווה גם בעלייה בתפוקת הדבש שלהן. קֶר שם לב כי הדבורים הללו היו תוקפניות במיוחד.
המלכות של זן הכלאיים החדש הוחזקו בתוך הכוורות במתקנים מסורגים עם חורים קטנים, כדי למנוע מהמלכות ומהזכרים, הגדולים יותר מהפועלות, לברוח ולהזדווג עם האוכלוסייה המקומית של דבורים אירופיות.
לפי דבריו של קֶר, בשנת 1957, דבוראי שהיה תורן מחליף בבית הגידול הבחין שהמתקנים המסורגים מפריעים לתנועת הפועלות, והסיר אותם, וכך בטעות שוחררו 26 נחילי דבורים מזן הכלאיים החדש. הדבורים שוחררו ליד העיר ריו קלארו, שבמדינת סאו פאולו שבדרום ברזיל.
התפשטות גאוגרפית
נכון לשנת 2002, הספיקו הדבורים הקטלניות להתפשט מברזיל דרומה, אל צפון ארגנטינה, וגם צפונה, למדינות מרכז אמריקה, מקסיקו, ומדינות דרום ארצות הברית: טקסס, אריזונה, ניו מקסיקו, פלורידה ודרום קליפורניה. ההתפשטות נעצרה לזמן מה במזרח טקסס, כנראה עקב המספר הרב של מגדלי הדבורים האירופיות באזור. אולם, העובדה שהתגלו דבורים קטלניות בלואיזיאנה מצביעה על כך שהדבורים הקטלניות הצליחו לעבור את המכשול הזה, או שהגיעו בנחיל על גבי ספינה. ביוני 2005, התגלה כי הדבורים חצו את הגבול של טקסס והתפשטו לדרום-מערב ארקנסו. בספטמבר 2007, פורסם כי הדבורים התיישבו גם באזור ניו אורלינס.
באזורים רבים הדבורים הקטלניות הוכרזו כמין פולש.
גבולות ההתפשטות
על אף הקושי של הדבורים לחיות במדינות קרות, נצפו דבורים קטלניות במקומות צפוניים יותר בארצות הברית כדוגמת מיזורי וסיירה נבדה. דבר זה מעיד על הסתגלות מהירה של הדבורים למקומות קרים.
קצב התקדמות הדבורים צפונה מוערך בכשני קילומטרים (קצת יותר ממייל אחד) ביום. כאשר הן מכלות את רוב הדבורים האירופיות באזורים אליהם הן מגיעות.
תכונות
הדבורה הקטלנית נבדלת מדבורים אחרות במספר תכונות. התכונה העיקרית שהביאה לפרסומן של דבורים אלו היא תוקפנותן הקיצונית: בניגוד לדבורי-דבש אירופיות, שמגלות תוקפנות בעיקר כשתוקפים את הכוורת, הדבורים הקטלניות מתרגזות אפילו מתזוזה סתמית בקרבת הכוורת. דבורים קטלניות יוצאות להתקפה במספרים גדולים יותר, ועשויות לרדוף אחרי אדם למרחק של עד כ-400 מטרים, ולעקוץ אותו. הארס של הדבורה הקטלנית זהה לזה של הדבורה האירופית, אבל מספר העקיצות הגדול בהרבה גורם למספר גדול יותר של מקרי מוות.
הדבורים הקטלניות נבדלות מהדבורים האירופיות במספר תכונות:
מבצע דקל
מבצע דקל היה אחד ממבצעי צה"ל במלחמת העצמאות, אשר נערך בעיקר נגד צבא ההצלה, כחלק מקרבות עשרת הימים, בין ליל 8 ביולי-9 ביולי 1948 ועד 19 ביולי 1948. מספר קרבות מקומיים נערכו גם בימים הבאים. במסגרת המבצע צה"ל כבש שטחים נרחבים בגליל, כך שבסיומו היו בידי ישראל הגליל המערבי כולו, כמו גם רובו של הגליל התחתון, כולל נצרת, שפרעם, ציפורי וכפרים ערביים רבים נוספים. למרות כישלונותיו ברוב הקרבות, צבא ההצלה הוכה אמנם, אך לא מוגר, וגם לאחר תום המבצע שמר על כושר לחימה ניכר.
רקע
עם כניסת ההפוגה הראשונה לתוקף שלט צה"ל בגליל המערבי ברצועת חוף צרה. כוחות צבא ההצלה, אשר לא ראו עצמם כפופים לתנאי ההפוגה, המשיכו במהלכה בהתגרויות. אלה הגיעו לשיא בקרב באל בירווה ב-24 ביוני 1948.
עיקר המאמץ של צה"ל, עם תום ההפוגה הראשונה, הופנה לחזית המרכז (מבצע דני), ואילו בצפון הופעל צה"ל למטרות מוגבלות, כמו ניסיון כיבוש ראש הגשר הסורי במשמר הירדן (מבצע ברוש). גם מבצע דקל תוכנן תחילה למטרות מוגבלות, והרחבתו הותנתה בהתפתחות המלחמה. כך למשל, לא ידוע היה האם הצבא הלבנוני יעמוד מן הצד.
מטרת המבצע בשלב א' הייתה להשיג אחיזה בגבעות שבשוליים המערביים של הגליל התחתון, כדי ליצור עומק ברצועת החוף בשליטת צה"ל. בו בזמן, כוחות ניכרים הוחזקו כעתודה, בין היתר למקרה של התערבות לבנונית. בהמשך, כאשר לבנון, כפי שהתברר, נותרה פסיבית, אמור היה צה"ל למגר כליל את צבא ההצלה.
מלאית
מלאית (בכתב לטיני: Bahasa Melayu; בג'אווי: بهاس ملايو) היא שפה ממשפחת השפות האוסטרונזיות, והיא שפת העם המלאי. זוהי השפה הרשמית במלזיה, בברוניי ובסינגפור. מבין כל השפות האוסטרונזיות, המלאית קרובה ביותר לאינדונזית. היא מדוברת גם באינדונזיה (במיוחד באי סומטרה), במזרח טימור, בדרום מדינת הפיליפינים ובדרום תאילנד (קרוב לגבול עם מלזיה).
מבצע דקל
צה"ל
למפקד המבצע מטעם המטכ"ל מונה חיים לסקוב. במבצע השתתפו גדוד 71 וגדוד 73, המשוריין בחלקו, של חטיבה 7, עליה פיקד בן דונקלמן. לחטיבה 7 צורף גדוד 21 של חטיבת כרמלי, עליו פיקד אהרן יריב (רבינוביץ', בעוד שאר הגדודים של 'כרמלי' היו עסוקים במבצע ברוש). בהמשך הוכפפו למפקדת המבצע גם כוחות של חטיבת גולני (שחלק גדול מכוחותיה היה מועסק בקרבות סג'רה ובמבצע 'ברוש'), וכוחות חי"ם של מחוז חיפה.
הערבים
כוחות צבא ההצלה, אשר מנו בכללותם שלוש חטיבות מוקטנות, הפנו את עיקר מאמציהם לאזור סג'רה, וניהלו קרב עיקש לכיבוש המקום. כך, בגזרה בה נערך המבצע, היה ריכוז הכוחות הערביים דליל. כן כללו הכוחות הערביים מיליציות כפריות מקומיות וככל הנראה, באזור נצרת, גם גדוד מוקטן של צבא הג'יהאד הקדוש.
וורנר מיוזיק גרופ
וורנר מיוזיק גרופ (באנגלית: Warner Music Group) היא אחת מארבע חברות התקליטים המובילות בשוק המוזיקה העולמי (יחד עם יוניברסל מיוזיק גרופ, סוני מיוזיק אנטרטיינמנט ו-EMI). בעברה החברה הייתה חלק מהאחים וורנר. גלגולה הנוכחי של החברה החל בשנת 2004 כאשר הופרדה מטיים וורנר וכתוצאה מכך אלה הן שתי חברות שונות לגמרי כיום. בבעלות החברה גם חברת הפצת מוזיקה 'וורנר/שאפל מיוזיק' שנחשבת לאחת המובילות בשוק. כיום 87 חברות תקליטים ולייבלים שייכים לתאגיד 'וורנר מיוזיק גרופ'. בנוסף למוזיקה החברה מוציאה גם משחקי מחשב כגון: רוק בנד.
היסטוריה
החברה הוקמה בשנת 1929 והייתה חלק מאימפריית האחים וורנר ונקראה 'וורנר רקורדס'. בשנת 1963 החברה רכשה את 'רפריס רקורדס' שהייתה שייכת לפרנק סינטרה.
לאחר שחברת 'האחים וורנר' נמכרה ל'7 ארטס פרודקשן' בשנת 1967 היא רכשה את אטלנטיק רקורדס. למרות הרכישה אטלנטיק רקורדס וחברת הבת שלה, 'אטקו רקורדס' פעלו באופן עצמאי במשך שנתיים נוספות. בשנת 1969 נמכרה וורנר רקורדס (עם כל חברות התקליטים שברשותה) לחברה הלאומית קיני. היא החליטה לאחד את כל חברות התקליטים לאחת גדולה. באותה שנה קיני קנתה גם את אלקטרה רקורדס ו'נונסאץ' רקורדס' והפכה את החברה לקבוצה בשם 'וורנר-אלקטרה-אטלנטיק' שהפכה מאוחר יותר ל'וורנר מיוזיק גרופ'. במהלך השנים החברה רכשה עוד ועוד חברות תקליטים ולייבלים קטנים ומיזגה אותם תחת שמה שגדל וגדל.
מלאית
מלאית נכתבת באלפבית הלטיני הקרוי Rumi בתעתיק המייצג את ההגייה. בברוניי ובמדה פחותה מזה במלזיה ובאינדונזיה נעשה שימוש גם בגרסה של האלפבית הערבי הקרויה ג'אווי (Jawi). נעשים מאמצים גם להחיות את הכתב הג'אווי באזורים כפריים במלזיה, אבל הכתב הרומי שולט גם במסמכים רשמיים וגם בשימוש ביום-יום במלזיה.
וורנר מיוזיק גרופ
היסטוריה
בשנת 2004 קיני מכרה את 'וורנר מיוזיק גרופ' לקבוצת משקיעים בהנהגת איש העסקים היהודי אדגר ברונפמן הצעיר במחיר עצום 2.6 מיליארד דולרים. זמן קצר לאחר הרכישה הקבוצה החדשה העבירה לשורותיה את ליאור כהן, שהיה איש מפתח במתחרה הגדולה ביותר של 'וורנר מיוזיק גרופ', 'יוניברסל מיוזיק גרופ'.
בשנת 2007 'וורנר' הודיעה שהיא תמכור מוזיקה דיגיטלית ללא ניהול זכויות דיגיטלי דרך אמזון MP3 ובכך הפכה לחברת התקליטים השלישית שעושה זאת. בשנת 2008 התחוללה סערה תקשורתית גדולה לאחר שמשא ומתן בין 'וורנר מיוזיק גרופ' ליוטיוב נכשל והיא דרשה מיוטיוב למחוק את כל הקליפים של אמנים החתומים אצלה. בשנת 2009 שתי החברות פרסמו הודעה לעיתונות שהן הגיעו להסכם ביניהן והקליפים של אמנים החתומים בוורנר יתחילו לצוץ ביוטיוב בקרוב.
ב-2011 נמכרה החברה לאיש העסקים לאונרד בלווטניק תמורת 3.3 מיליארד דולר.
מספר מאלבומיה הבינלאומיים של הזמרת הישראלית עפרה חזה הופצו דרך החברה ברחבי העולם.
מלאית
השפעות זרות על המלאית
מלזיה היא מדינה שמתאפיינת בדמוגרפיה מגוונת, עם מיעוט סיני והודי בתחומה ומיעוטים נוספים, כגון האנשים המכונים Orang Asli, שהם האנשים האבוריג'ינים של מלזיה.
מלזיה נשלטה שנים רבות בידי מדינות המערב - פורטוגל, הולנד והממלכה המאוחדת.
מלזיה היא מדינה מוסלמית והושפעה רבות מהקוראן ומכתבים ערביים של דת האסלאם.
מסיבה זאת, השפה המלאית הושפעה משפות רבות ואימצה לחיקה מילים משפות רבות, כולל ערבית (המילה selamat לקוחה מערבית ומשמשת את השפה בעיקר בברכות. המילה במלזית לחזיר היא Khinzir בדומה לערבית אך קיימת מילה נוספת לחזיר - babi), טמילית (בשל מהגרים טמילים מהודו שהתיישבו במלזיה וחיים בה עד היום), סנסקריט, פרסית, פורטוגזית (מאחר שפורטוגל שלטה במלזיה שנים רבות), הולנדית, ניבים שונים של סינית (בשל מהגרים סינים שגרים במלזיה) ואנגלית (שהביאה בעיקר את כל המונחים הטכנולוגיים והמדעיים לשפה).
כתובת כדוכאן בוכית
הכתובת מכילה נוסח עתיק ביותר: קוראיה הראשונים העתיקוה לכתב לטיני ולאחר מכן תרגמוה ללשונות מודרניות, וגם דוברי המאלאית נאלצו לשכתבה.
הכיתוב DARI MINANGA שמשמעו "מן מינאנגא" מזכיר את מקום מושבם של בני שבט מינאנגקאבאו היושבים בסומטרה המערבית. סריויג'איא העתיקה היא פאלמבאנג של היום, דרומה-מזרחה מאזורו של שבט מינאנגקאבאו.
לוח השנה הנזכר בכתובת לקוח מהבודהיזם. "ואיסאק" הוא יום הולדת בודהא. במאה ה-7 האמינו רוב מקבלי הדתות המיובאות מבחוץ באינדונזיה בבודהיזם, שהובא לאינדונזיה על ידי סוחרים מהודו במאות 1 עד 7 לספירה הנוצרית, הבודהיזם באינדונזיה קדם להינדואיזם, לאסלאם, לנצרות ולקונפוציאניזם.
אופני הידוע במאלאית
במאלאית אין תווית ידוע, כמו שישנה בעברית, ערבית, אנגלית, למשל. ה"ידוע" במאלאית מתחלף בין SE, YANG, YANG KE, וכל 3 המילים או הצירוף תלויי הקשר במשפט, כי כמילים בודדות לכולן משמעות שונה: SE משמעה קדומת ל"אחד" או "אחת" הצמודה לשם עצם. YANG משמעה "של" וגם "ש", שין הזיקה בעברית, KE משמעותה "ל", "אל", בין היתר כתיאור מקום. רק ההקשר של הביטויים הללו במשפט נותן להם משמעות של ידוע. כלי נוסף לידוע הוא הסמיכות, והדבר נפוץ במאלאית. הכלל: "כל נסמך מיודע" הקיים בעברית ובערבית, קיים גם במאלאית, למרות שאינה שפה שמית.
משפטים בסיסיים
המילה selamat (נגזרת מהמילה בערבית סלאם سلام) משמשת את המלזית במספר ברכות ופניות בין אדם לאדם.
מבצע דקל
שלב א' - הרחבת רצועת החוף
בליל 9-8 ביולי 1948, עוד לפני תום ההפוגה, יצאה מקיבוץ (כיום מושב שיתופי) רגבה פלוגה מגדוד 21 מלווה בשני משוריינים מחטיבה 7 ושני תותחים 65 מ"מ לעבר הכפר המוסלמי כויכאת (היום קיבוץ בית העמק). לאחר הפגזה, פרצו המשוריינים והלוחמים לכפר, והוא נכבש במהרה ללא נפגעים, לאחר שתושביו ברחו במהירות. בהמשך כבשה מחלקה מגדוד 71 של חטיבה 7, יחד עם כוחות מסייעים, את תל כיסון ממזרח לעכו. כן הרחיב כוח אחר של הגדוד את אחיזת צה"ל בסביבת אל בירווה. כל אלה הושגו ללא נפגעים לצה"ל. בימים הבאים ניסו הערבים לכבוש חזרה את המשלטים שאבדו בסביבות אל בירווה, החזירו לידיהם, לזמן מה, את אחד המשלטים, ויתר ההתקפות נהדפו. אבדות גדוד 71 בקרבות אלה כללו ארבעה הרוגים.
בליל 10-9 ביולי 1948 יצא מכויכאת הכוח שכבש את הכפר וכבש את הכפר המוסלמי אל עמקא (היום מושב עמקה). הקרב היה קצר כיוון שתושביו ומגיניו נמלטו.
לאור כיבוש כפרים אלה נכנעו ללא קרב הכפרים הדרוזים כפר יסיף, אבו סנאן וירכא ב-10 ביולי 1948.
שלב ב' - כיבוש הגליל התחתון
השלב הבא היה כיבוש הכפר הגדול שפרעם שבו היה רוב נוצרי, ומיעוט דרוזי ומוסלמי. לפני ההתקפה נפגשו בלילה מפקדי צה"ל ונציגי הדרוזים, והוסכם שהדרוזים לא יגלו התנגדות לכיבוש. במקום זאת, סוכם כי יבוצע ירי באוויר בעת המעבר ברובע הדרוזי. ההתקפה החלה בליל 13 - 14 ביולי 1948. בהפגזה, אשר פסחה על הרובע הדרוזי. לאחר מכן פרצו כוחות מגדוד 21 לתוך שפרעם וכבשו אותה. אבדותיהם: פצוע קל אחד. התושבים המוסלמים נמלטו, והנוצרים והדרוזים נשארו. כוח מגדוד 73 יצא משפרעם לאעבלין וכבש את הכפר ללא קרב.
כיבוש נצרת
הצלחת השלב הראשון של המבצע הביאה לחידוש התנופה שמטרתה הייתה לכבוש את נצרת שבה הייתה מפקדתו של קאוקג'י, ובאותו זמן להקל על הלחץ בחזית סג'רה, ששם תקף צבא ההצלה ללא הפסקה. לצורך הכיבוש תוגבר הכוח המיועד למבצע בגדוד 13 ('גדעון') של 'גולני', בקורס המ"כים של החטיבה ובכוחות חי"ם.
קאוקג'י ביצר את נצרת ובעיקר את בית המשטרה שהיה הגדול בארץ, נגד התקפה מדרום, מצד עמק יזרעאל. כיוון שכך, הוחלט לתקוף את נצרת מכוון שפרעם, מצפון-מערב. הכביש משפרעם (כיום כביש 79) היה צר ומצידיו היו מספר כפרים ערביים.
בליל 16-15 ביולי 1948 יצאו כוחות חטיבה 7 וגדוד 21 משפרעם לעבר נצרת. לפנות בוקר כבשו כוחות גדוד 21 את הכפר הגדול צפוריה (היום מושב ציפורי), ואת גבעה 258 שלצד הכביש. בקרבות אלה נפצעו שני לוחמים ונהרג טוראי.
כוח החי"ם כבש את הכפר אל-מוג'ידל (היום מגדל העמק), וחיילי קורס המ"כים כבשו את הכפר מעלול. בכך נפתחה הדרך לכפר החורש. במשך 16 ביולי 1948 כבש גדוד 13 את עילוט. כל אלה יצרו את הרושם כי ההתקפה על נצרת תבוא מדרום. בינתיים, לצורך ההתקפה על נצרת, התארגנה שיירת מסע מורכבת משתי פלוגות משוריינות, פלוגת זחל"מים, אחד מהם חמוש בתותח 20 מ"מ, כל אלה של גדוד 73, ושתי מחלקות מגדוד 13.
מפקד נצרת שלח פלוגת שריוניות לעצור את השדרה הממונעת. תותח 20 מ"מ, שהיה באמצע השדרה, הועבר קדימה ובמרחק של כ-500 מטר הורד מהכביש ופתח באש על שריוניות צבא ההצלה. הפגיעות היו מדויקות ומתוך תשע שריוניות נפגעו שש והיתר נסו. השמדת השריוניות פתחה את הדרך לנצרת. בשעה 17.40 נכנסו כוחות צה"ל לנצרת ללא קרב ותפסו את בית המשטרה. קאוקג'י ואנשיו נמלטו בלילה. בשעה 22.00 נחתם הסכם הכניעה בין נציגי התושבים לנציגי צה"ל. פקודות המטכ"ל לאחר כיבוש העיר הורו על שמירת המקומות הקדושים ועל מניעת ביזה. בנוסף, דוד בן-גוריון הורה במפורש להניח לתושבים להישאר.
לאחר כיבוש נצרת
עם נפילת נצרת נראה היה כי התמוטט כוחו של קאוקג'י בגליל התחתון. הכפרים דבוריה ואיכסל נכנעו. הוסר הלחץ מסג'רה ולוביה נפלה ללא קרב. לקראת סוף הקרבות נכבשה סחנין אך הכוח הכובש נסוג והיא נכבשה שוב על ידי כוחות קאוקג'י. השתלט צה"ל על מספר כפרים ובהם טמרה, כאבול, כאוכב וכפר מנדא, שאף ממנו צה"ל נסוג, והוא נתפס מחדש על ידי צבא ההצלה. תחת רושם זה, כי 'צבא ההצלה' מתמוטט, נעשה ניסיון לכבוש את תרשיחא ומעיליא (מבצע 'הצלחה'), אולם גדוד של 'צבא ההצלה', אשר שהה באימונים בלבנון, הוזעק אל הגליל. בעזרת אותו גדוד, ניסיון זה נהדף, וגדוד 21 ספג שישה הרוגים ו-21 פצועים. חייל אחד, אברהם שוארץ, נעדר.
תוצאות המבצע
לצה"ל היו כ-20 הרוגים במבצע זה, כולל בקרבות ובתקריות שבהמשכו.
צבא ההצלה אומנם לא מוגר, אך בכל זאת היה מבצע דקל הצלחה גדולה לצה"ל (לצד מבצע דני). קאוקג'י ברח לתרשיחא שם הקים את מפקדתו החדשה ונשאר בה עד לתבוסתו הסופית במבצע חירם.
משמעות לוואי
בסמנטיקה, משמעות לוואי (או הוראת לוואי), או קונוטציה, היא המשמעות הנוספת, הנלווית, שניתן להסיק אותה מהמסר –(שרואים, שומעים או קוראים). המושג קונוטציה מתייחס לאסוציאציות התרבותיות-החברתיות או האישיות של האדם. זוהי הדרך שבה החברה או מישהו בתוך החברה חושבים על המסר. פירוש קונוטטיבי קשור למעמד, גיל, מגדר, מוצא של הנמען והיא כוללת את כל מה שהמסר מביעה מעבר למשמעות הבסיסית שלו, הדנוטציה. הדנוטציה היא בדרך כלל אובייקטיבית ושווה אצל כל הדוברים, ואילו הקונוטציה משקפת את עמדת הדובר ואת התייחסותו הסובייקטיבית למילה. בנוסף, קונוטציה היא גם המשמעות הרגשית של כל אדם הנלווית למילה, סיפור, תמונה, מוזיקה ועוד.
לדברי גד בן-עמי צרפתי,
לעיתים הקונוטציה עשויה להבדיל בין מילים בשפה שיש להן משמעות יסודית זהה. לדוגמה, לביטויים "נפטר", "הלך לעולמו", "מת" ו"התפגר" יש משמעות יסודית אחת שווה – חייו של האדם נפסקו. ואולם, ל"נפטר" ול"הלך לעולמו" יש קונוטציה חיובית, ל"התפגר" יש קונוטציה שלילית ואילו ל"מת" אין בדרך כלל קונוטציה. קונוטציה יכולה לשמש גם כאמצעי ספרותי או רטורי: לדוגמה, שימוש במילה "אביב" מעורר קונוטציות של התחדשות ולבלוב אצל הקורא או השומע.
ההבחנה בין משמעות לוואי לאסוציאציה
יש המבחינים בין משמעות לוואי, ובין אסוציאציה. משמעות לוואי משמשת לציון משמעות המתקשרת לעצם, בעוד אסוציאציה היא של עצם אחר המתקשר אליו. לדוגמה: לצבע אדום יכולה להיות משמעות לוואי של אהבה או אזהרה, ואילו לעורר אסוציאציות לפרחים אדומים, שטיח אדום או מאדים - הכוכב האדום. הגבול בין משמעות לוואי ואסוציאציה מטושטש, ותלוי במידה רבה בהקשר ובאדם. לדוגמה, בהקשר של פרס האוסקר, הצבע האדום יכול לעורר משמעות לוואי אל השטיח האדום; ובהקשר של אסטרולוגיה, הוא יכול להיות בעל משמעות לוואי למאדים.
שימושים למשמעות לוואי
השימוש במשמעויות לוואי עשוי לאפיין ז'אנרים שונים של כתיבה: בנאום, בפשקוויל או בפרסומת עושים בדרך כלל שימוש רב במשמעויות לוואי, ולעומת זאת בכתיבה מדעית או אנציקלופדית מקובל למעט ככל האפשר במשמעויות לוואי.
קוי
קוי, או, "נישיקיגוי" (錦鯉 ביפנית – מילולית: "קרפיון רקום רקמת זהב"; "קוי" – 鯉 – ביפנית הוא "קרפיון מצוי") הוא תת-מין מבוית של קרפיון אמור (Cyprinus rubrofuscus) ממשפחת הקרפיוניים, הנפוץ באקווריום ובבריכות נוי וידוע בגווני זהוב, לבן ועוד. בעבר היה תת-מין של קרפיון מצוי.
מוצאו של הקוי מסין אך רוב הזנים פותחו ביפן. זהו דג מאוד חזק ועמיד ומסוגל לשרוד בטמפרטורות נמוכות (כמו שיש בחורף בסין שמשם מוצאם). בתנאים אופטימליים הקוי יכול להגיע אפילו לאורך מטר ולחיות יותר ממאה שנים (יש דיווחים על דגים שעברו את גיל מאתיים, ופרט אחד שמת בגיל 226). מרבית הגדילה של הקוי מתרחשת בשנתיים הראשונות של חייו, עם זאת הקוי גדל עד יום מותו כסנטימטר עד שניים בשנה.
זני קוי
קיימים עשרות סוגים של קוי צבעי הדגים משתנים מסוג לסוג העיקרים הם: קוהקו - לבן ואדום, סנקה - לבן אדום ושחור, שוהה -לבן שחור ואדום, שירואוצורי - שחור לבן, היאוצורי - שחור ואדום, קינאוצורי - צהוב ושחור, שושוי - כחול ואדום, אסאגי - כחול ואדום (עם קשקשים), ימבוקי - צהוב, צאגוי -חום, סורוגוי - אפור, גורומו - לבן וחום.
מחלות
Koi Herpes Virus - KHV היא מחלה שפגעה קשות בגידולי הקוי. המחלה פוגעת בזימי הדג ומביאה למותו המהיר (10–12 יום). בבריכה שנגועה בנגיף ימותו תוך שבועיים כ-90% מהדגים. הדגים המגודלים בישראל עוברים חיסון כנגד המחלה. את החיסון פיתחה חברת קו-וקס הישראלית. פרט לזה הקוי הוא דג חסין מאוד.
גידולים בארץ
בישראל יש מספר מכונים מתקדמים לגידול קוי ביניהם בקיבוצי הזורע, מעגן מיכאל, גן שמואל, כפר רופין ומעברות ובמושב תרום. מרבית ההכנסות מגידול דגי נוי בישראל מקורם בייצוא דגי קוי, זאת בזכות העובדה שלקוחות בארצות היעד – בעיקר באירופה, מוכנים לשלם אפילו עשרות אלפי ש"ח לדג יוקרה בודד.
אחימן ששי ותלמי
אֲחִימַן, שֵׁשַׁי וְתַלְמַי הם דמויות מקראיות המצוינות כבני הענק אשר בחברון היא קריית ארבע.
במקרא הם מוזכרים שלוש פעמים. פעם אחת בפרשת המרגלים: .על פי הפסוק, ישבו שלושת בני הענק בחברון לפני שכבשו בני ישראל את העיר.
פעם נוספת הם מוזכרים בהקשר לכיבוש חברון: ופעם שלישית באותו הקשר, אך שם לא מצוין את שמו של כלב אלא רק את שבט יהודה שכלב היה נשיאו.
זיהוי ומקור הסיפור
קמפינסקי משער שהסיפור על שלושת בני הענק שבחברון הוא שריד של מסורת היסטורית קדם ישראלית שידעה לספר על השושלת הקדומה של שליטי חברון, בדומה לאגדות שנטוו סביב הדמויות ההיסטוריות של גלגמש וסרגון הגדול. לשיטתו, אפשר למצוא אחיזה למסורת מקומית זו בכך ששניים מתוך שלושת השמות של ילידי הענק ששי ותלמי הם שמות חוריים שכמותם מוצאים בתקופה הכנענית התיכונה בארץ ישראל. יתר על כן, בשם ששי נקרא אחד מחשובי המלכים של שושלת ט"ו החיקסוסית שמשל במצרים ובדרומה של ארץ ישראל.
אפשרות נוספת היא שמדובר בשם של האבות של שלוש משפחות בעיר ראשית זו שבהר יהודה.
במסורת חז"ל ופרשנות ימי הביניים
לפי רש"י, רמב"ן, ספר הזוהר ורבי יצחק אברבנאל בני הענק הם הנפילים שנולדו מזיווגם של בני האלוהים ובנות האדם בספר בראשית פרק ו'.
אחימן
משמעות היסוד של השם אחימן אינה ברורה. מרטין נות סבור שזהו קיצור או שריד של שם. אפשרות אחרת שהעלה בנימין מזר היא שבהתבסס על השם הפרטי האוגריתי אבמן, השם שֻמַנַ (זה של מַנַ, איש מַנַ) הנמצא בלוחות נוזו קדומים, ולפי השמות הפוניים (א)חמן ו(ג)רמן, אולי יש לפרשו כשם או תואר של אלהות. יחזקאל קוטשר סבר על יסוד הכתוב: העורכים לגד שלחן והממלאים למני ממסך (ישעיהו ס"ה, יא ) שמדובר על אלהות הגורל הערבית מני (מנוה, כלומר : מנאת, בקראן), היא מנתו של הכתובות הנבטיות. לדעת הריס הכוונה היא לאלהות המצרית מן.
תלמי
השם תלמי הוא שם חורי. היסוד החורי Talmi- פירושו גדול  בתעודות חתיות ואכדיות מבוע'זכויי ואוגרית מצוי השם הפרטי Talmiya' ובתעודות מאוגרית מצוי גם השo התיאופורי המקוצר - Tal-ma-'i.
ששי
גם השם ששי הוא ממקור חורי.
על פי מסורת חז"ל
חז"ל פירשו את משמעות שמותם של שלושת בני הענק באופן דרשני:.
מסורת מדרשית נוספת נמצא בבמדבר רבה:
תאודורו אוביאנג נגמה מבאסוגו
תאודורו אוביאנג נגמה מבאסוגו (בספרדית: Teodoro Obiang Nguema Mbasogo; נולד ב-5 ביוני 1942) הוא פוליטיקאי המשמש כנשיא גינאה המשוונית מאז שנת 1979 לאחר שהדיח את קודמו (שהיה גם דודו) פרנסיסקו מסיאס נגמה בהפיכה. הוא אחד המנהיגים הוותיקים בעולם.
למעשה, אוביאנג מקיים ממשל דיקטטורי, שכן האופוזיציה במדינה מוחלשת מאוד. בנוסף על כך, ישנן ביקורות על שחיתות שלטונית ובהפעלת כוח אלים כנגד מתנגדי הממשל. כיום אוביאנג מנהיג את המפלגה היחידה במדינה, ולו סמכויות רבות.
ביוגרפיה
אוביאנג נולד בגינאה המשוונית בתקופת השלטון הקולוניאלי הספרדי ולמד באקדמיה צבאית בסרגוסה. אוביאנג התקדם לדרגת סגן ועבד בכמספר משרות ציבוריות שכללו ניהול המשמר הלאומי ובית כלא שהיה ידוע באכזריותו. בשנת 1979 אוביאנג הפיל את שלטון דודו בהפיכה אלימה, אשר בסופה הנשיא הוצא להורג בידי כיתת יורים ב-29 בספטמבר. אוביאנג הכריז כי שלטונו החדש ישקם את המדינה מהתקופה "הברוטאלית" של הממשל הקודם. הוא העניק חנינה לאסירים פוליטיים רבים וביטל מחנות כפייה מתקופת הממשל של נגמה.
בשנת 1982 השלטון הצבאי בוטל. באותה השנה אוביאנג נבחר לנשיאות לכהונה בת שבע שנים, כאשר הוא היה המועמד היחיד בבחירות. הוא נבחר עוד פעם בשנת 1989 כמועמד היחיד בבחירות. בשנת 1992 הותר למפלגות אחרות להתמודד, אך אוביאנג המשיך לנצח בבחירות שנערכו בשנים 1996 ו-2002 ברוב של כ-98%. בבחירות אלו פעלו משקיפים בינלאומיים אשר איתרו בעיות רבות. בשנת 2002 אוביאנג קיבל 103% מן הקולות באחת מן הקלפיות. בשנת 2009 הוא נבחר שוב לתפקיד עם רוב של כ-97% מהקולות תוך טענות על דיכוי האופוזיציה.
בתחילה שלטונו של אוביאנג נתפס כטוב יותר משל קודמו, אך במשך השנים נשמעו יותר ויותר ביקורות המחשיבות את השלטון בגינאה המשוונית כאחד המושחתים, המדכאים, האתנוצנטריים והלא-דמוקרטיים בעולם. כיום המדינה נשלטת על ידי מפלגתו של אוביאנג, והחוקה מעניקה לו סמכויות מכריעות. אמנם לאופוזיציה יש זכות קיום משפטית, אך היא מדוכאת בפועל. בנוסף על כך, הממשל מקיים פולחן אישיות של אוביאנג. פרצופו מודפס על חולצות, ורחובות רבים נקראים על שם ההפיכה שהנהיג.
דוכס לנקסטר
דוכס לנקסטר הוא תואר אצולה בריטי, הניתן לעומד בראש דוכסות לנקסטר. מספר אנשים נשאו תואר זה במאות ה-14 וה-15.
היסטוריה
התואר דוכס לנקסטר הוענק מספר פעמים:
הפעם הראשונה בה הוענק תואר זה היה ב-6 במרץ 1351. התואר הוענק להנרי מגרוסמונט שהיה הרוזן הרביעי של לנקסטר, ונינו של המלך הנרי השלישי. לדוכס לא היו בנים זכרים, ולכן עם מותו בשנת 1361 בוטל התואר.
הפעם השנייה בה נוצר התואר היה ב-13 בנובמבר 1362 עת הוענק התואר לג'ון מגונט, הרוזן הראשון של ריצ'מונד, שהיה בנו הרביעי של המלך אדוארד השלישי. עם מותו של ג'ון, ב-4 בפברואר 1399 עבר התואר לבנו, הנרי מבולינגברוק, דוכס הרפורד. לאחר שהנרי הדיח את ריצ'רד השני ועלה לשלטון כהנרי הרביעי, הפכה הדוכסות לרכוש הכתר, והתואר בוטל.
דוכס לנקסטר כיום
מאז עלייתו לשלטון של הנרי החמישי נותרה דוכסות לנקסטר דוכסות הנפרדת מאדמות הכתר, והיא נחשבת לרכוש הפרטי של מלכי אנגליה (כיום מלכי הממלכה המאוחדת), והמונרך האנגלי נחשב כדוכס לנקסטר. אף שרשמית התואר בוטל לאחר כהונתו של הנרי השישי מאחר שרק בנים יכולים לרשת אותו (ולהנרי השישי לא היו יורשים זכרים), המלך ג'ורג' החמישי הורה על המשך השימוש בתואר.
כיום דוכס לנקסטר הוא המלך צ'ארלס השלישי (כשמלכה אמו, אליזבת השנייה, היא נשאה בתואר "דוכס" (Duke) ולא "דוכסית" (Duchess)), ובארוחות רשמיות שנערכו בדוכסות, או בארוחות רשמיות שנערכו על ידי גדודי לנקסטר של צבא בריטניה הרימו כוסית לכבוד "המלכה, דוכס לנקסטר" ("The Queen, Duke of Lancaster").
ג'וני שועלי
ג'וני אסף שועלי (נולד ב־22 בפברואר 1967) הוא זמר, נגן וכותב שירים ישראלי. סגנונו אישי מאוד ומלא ניגודים – מנגינות רכות עם צליל אקוסטי לצד עיבודים מלאי דיסטורשן וצלילים אלקטרוניים משונים, מילים על זוגיות שבהם רומנטיקה לירית מתפתלת בתוך תיאורים פשוטים וריאליסטיים ומבט מודרני על היהדות.
ביוגרפיה
שועלי גדל בעיר גבעתיים. הוא בנו של הצייר יואב שועלי ונכדו של שמואל שועלי (פוּקְסגֶלבּ), ממייסדי קיבוץ עין שמר. הוריו קראו לו "ג'וני" על שם ג'ון לנון שמאוד אהבו.
בשנת 1991 הצטרף שועלי כזמר ונגן בס וגיטרה אקוסטית ל"רעש", להקה שהקים ידידו אמיר קרטס עם עודד פרח ורע מוכיח.
בשנת 1994 הוציאה הלהקה את אלבום הבכורה "רעש רק רעש. ק.". את מרבית השירים בו כתב ושר קרטס, אך דווקא השירים של שועלי הם שהפכו ללהיטים – "נוסע לבד", "חנן", והלהיט הגדול ביותר, "לעיתים". ההשמעות הרבות של "לעיתים" סייעו רק מעט להצלחה המסחרית של האלבום ונמכרו ממנו כ־5,000 עותקים בלבד, אך הוא זכה לשבחים רבים מהמבקרים וצוין כאחד האלבומים העבריים הטובים בסיכומי שנת תשנ"ה על ידי מוזיקאים רבים, בהם רמי פורטיס וענבל פרלמוטר. באותה שנה יצא גם האלבום "סימנים של חולשה" של ברי סחרוף ששועלי ניגן בו בגיטרה בס ברוב השירים.
ב־1995 יצא "האלף ואחד", אלבום הסולו הראשון של שועלי. כל חברי רעש השתתפו בנגינה ואליהם הצטרפו אסף אמדורסקי, חיים לרוז, סימון מן ואחרים, כולל הזמרת טל ירון ששרה בשיר "מקום בלב". רוב השירים נכתבו על ידי שועלי עצמו וחלקם על ידי ארל'ה, ידידו החוזר בתשובה (ששמו המלא אריה תגורי לא הופיע בקרדיטים) או במשותף על ידי שניהם. הקו הכללי באלבום היה אקוסטי ולירי יותר מזה של רעש, אך היו בו גם לא מעט רגעים של מוזיקה ניסיונית ואלטרנטיבית. בביקורת על האלבום במוסף "תרבות מעריב" נכתב כי שועלי הוא "מוזיקאי בחסד" ו"בעל קול מלטף". השיר הבולט באלבום היה "עכשיו" – שיר אהבה שקט, שבדומה ל"לעיתים" זכה להשמעות רבות ברדיו, אך לא הצליח לקדם באופן משמעותי את מכירות האלבום. בתקופה זו נראו גם הסימנים הראשונים להתקרבותו של שועלי לדת – למשל, השיר "כדור פורח" (שנכתב על ידי ארל'ה) סיפר בלשון חצי-ריאליסטית חצי-מטפורית על חזרה בתשובה של איש חילוני אמיד; שועלי עצמו הפסיק לנגן בשבת והחל להופיע לרוב עם כובעים שונים (במקום כיפה).
בשנת 2000 יצא האלבום השלישי של רעש, "אני זה לא אתה". אף־על־פי שהאלבום נשמע כמו יצירה של להקה מגובשת ושוויונית, שבה ניתנה הזדמנות לכל החברים לנגן ולשיר את יצירותיהם, הלהקה התפרקה בסמוך ליציאתו למדפים.
בשנת 2002 חזרו רעש לבמה בהופעה החגיגית לציון שלוש־עשרה שנים ("בר מצווה") לחברת התקליטים נענע דיסק, אך הדבר לא הוביל לאיחוד הלהקה או הקלטת אלבומים חדשים בשם "רעש".
ב-2004 הצטרף שועלי כקלידן לחלק מהופעות האיחוד של להקת תערובת אסקוט.
במאי 2017 יצא אלבום סולו רביעי לשועלי, "אדמה רועדת".
יאן סנלינק
יאן סנלינק (בהולנדית: Jan Snellinck; מכלן, בערך 1548 – אנטוורפן, 1 באוקטובר 1638) היה צייר פלמי, צייר ומעצב שטיחי קיר, הדפסים וציורי קיר. הוא ידוע ביצירות המזבח הגדולות שלו והוכר גם כצייר קרבות מוביל בתקופתו. סנלינק היה פעיל כסוחר וכאספן אמנות.
ביוגרפיה
יאן סנלינק נולד במכלן כבן של דניאל סנלינק הראשון, צייר, וקורנליה ורהולסט. אמו הגיעה ממשפחה של אמנים מבוססים במכלן. אביה ודודים רבים שלה היו ציירים. אחותה מייקן ורהולסט התחתנה עם הצייר פיטר קוקה ואן אלסט והייתה חמותו של פיטר ברויגל האב. אחות אחרת אליזבת נישאה לבעל בית דפוס המפרסם הוברטוס גולציוס.
יאן סנלינק שמר על קשר הדוק עם משפחת ברויגל והיה עד בחתונותיהם של פיטר ברויגל הצעיר בשנת 1588 ושל יאן ברויגל האב בשנת 1599. הוא נכח גם בסעודה שנערכה עם שובו של ברויגל האב, משהות באיטליה.
סנלינק למד אצל אביו את השימוש בצבעי מים. הוא המיר דתו לאמונה הקלוויניסטית אך חזר לקתוליות לאחר שהספרדים קיבלו את פלנדריה מחדש.
בשנת 1574 היה סנלינק באנטוורפן, שם התחתן להלנה דה יוד, בתו של בעל בית הדפוס ג'רארד דה יודה. לזוג נולדו שלושה בנים - דניאל, ג'רארד ויאן, שהתאמנו כולם אצל אביהם כציירים. נכד בשם קורנליוס ונכד גדול בשם יאן היו גם הם ציירים ברוטרדם. אשתו הראשונה נפטרה ב-12 בספטמבר 1581. הוא התחתן בשנית בשנת 1586 לפולינה קויפרס, שהייתה קרובת משפחה (ייתכן שאחותה) של אמו של אנתוני ואן דייק. לזוג נולדו 10 ילדים מתוכם שלושה בנים הפכו לציירים. סנלינק הפך לחבר בגילדת לוקאס הקדוש באנטוורפן בשנת 1577.במהלך שנותיו הראשונות באנטוורפן סנלינק סמך יותר על המסחר באמנות, מאשר על ציוריו כדי להתפרנס. בשנת 1577 קיבל את תלמידו הראשון והבא אחריו הגיע רק אחרי חמש שנים. מבין 16 התלמידים שקיבל במהלך הקריירה הארוכה מאוד, רק אברהם יאנסנס יעשה לעצמו שם.
סנלינק ביסס בהדרגה מוניטין כפי שמעידים העבודות שקיבל מפיטר ארנסט הראשון פון מנספלד-ורדורט, מפקד צבא ספרדי ממוצא גרמני ומושל הולנד הספרדית בין השנים 1592–1594, ומהארכידוכסים אלברכט ואיזבלה, אשר היו גם מושלים של הולנד הספרדית משנת 1598 עד 1621. ייתכן כי מינויו לצייר בתי הארכידוכסים היה קשור לעבודותיו מטעם ממשלת אנטוורפן לייצור קבוצה של שבע עבודות שטיח, אשר אמורות לשמש כקישוטים לרגל הכניסה לאנטוורפן של הארכידוכסים אלברט ואיזבלה קלרה כמושלים החדשים של הולנד הספרדית ב-10 בדצמבר 1599.
השטיחים יחד עם הציורים שצוירו על ידי סנלינק הועברו אחר כך לארכידוכסים. השטיחים נמסרו על ידי הארכידוכס אלברט למלך פיליפ השלישי לפני 1621 או נשלחו למלך פיליפ הרביעי לאחר מותה של הארכדוכסית איזבלה בשנת 1633. הם נשארו באוסף השטיחים המלכותי. סנלינק קיבל גם תמורה עבור יצירות מזבח באנטוורפן, מכלן ואודנארדה. יאן סנלינק נפטר ב-1 באוקטובר 1638 באנטוורפן. אשתו נפטרה כעבור חמישה ימים. יאן סנלינק הותיר אוסף אמנות נרחב. ציור בראשית המאה ה-17 המתאר אוסף אמנות או גלריה לאמנות זוהה על ידי היסטוריון האמנות, סימון ספת-הולטרוף, כמייצג את גלריית האמנות או את אוספו של יאן סנלינק. הזיהוי נעשה על בסיס הדמיון המשוער בין דמויות מסוימות באוסף ודיוקנאות של אנשים ידועים. דעה אחרת טוענת שציור זה אינו מתאר את האוסף של סנלינק אלא הוא תיאור דמיוני של אוסף אמנות.
יצירתו
יאן סנלינק ידוע בנופיו, ביצירותיו הדתיות והאלגוריות. נושאיו הדתיים הם לרוב סצנות צליבה. סנלינק צייר גם סצנות קרב. הוא היה פעיל גם כצייר רישומים ומעצב הדפסים.
סנלינק תואר על ידי היסטוריון האמנות קארל ואן מנדר כצייר קרבות והיה אפוא האמן המלחמתי הפלמי הראשון. תשעה ציורים של מצור מאת יאן סנלינק נרשמו באוסף חואן דה הכוז בשנת 1687. עם זאת, מעט מאוד ידוע על עבודתו בתחום זה. כמו רבים מחבריו הציירים ממכלן, סנלינק צייר לעיתים קרובות בצבעי מים וזו אולי הסיבה שמעט מיצירותיו השתמרו. ציור של נגנים רעולי פנים בעיר איטלקית בנשף מסכות, וציור של חבורה אריסטוקרטית של גברים ונשים הלבושים באלגנטיות, מאזינים ורוקדים לצלילי מוזיקת ​​צ'מבלו, מראים היבט נוסף ביצירתו. נושא זה של חבורות אלגנטיות נוצר באמנות הפלמית על ידי בני משפחת האמנים פרנקן כמו הירונימוס פרנקן הראשון. ידוע כי סנלינק צייר את הרישומים למספר ערכות שטיחים שנארגו בפלנדריה. הוא עבד על מערכת של שבע עבודות שטיחים שהוזמנו על ידי העיר אנטוורפן לשמש כקישוטים בחגיגות במהלך כניסתם של הדוכסים אלברט ואיזבלה קלרה אוג'ניה לעיר ב־10 בדצמבר 1599. השטיחים יחד עם הרישומים הועברו לארכידוכסים לאחר האירוע. בעוד השטיחים, שהסתיימו אחר כך, הועברו לאוסף המלכותי בספרד, הרישומים נשארו בבריסל ושם נהרסו בשריפה או אבדו.
סדרת השטיחים המכונה "קרבות הארכידוכס אלברט" שמתארת ​​את ההצלחות הצבאיות של הארכידוכס אלברט בקאלה, ארדרס והולסט. העיצובים נעשו על ידי אוטו ואן פן בזמן שסנלינק צייר את הרישומים בגודל מלא. השטיחים נארגו בבית המלאכה של מרטן ריימבוץ הצעיר בבריסל בתקופה 1597 עד 1599.
הפאנל המרכזי של כל שטיח קיר מתאר פעולה צבאית הכוללת דיוקנאות של כמה ממנהיגי הצבא המעורבים בפעולה. גבולות כל שטיח קיר מעוטרים בגביעי מלחמה, כפות ניצחון, ואילו פינות השטיח מעוטרות בראשי מדוזה.
אדנוזין
אַדֶנוֹזִין הוא נוקלאוטיד המכיל בסיס מסוג אדנין וסוכר מסוג ריבוז (ריבופורנוז) המחוברים יחד בקשר β-N9-קשר גליקוזידי.
האדנוזין הוא אחת מאבני הבניין של חומצות הגרעין. נוירומודולטור העולה בעקבות הפירוק המטבולי של גליקוגן ובעל השפעה מעכבת על עירות. הצטברותו במהלך היום מעלה פעימות דלתא בלילה שלמחרת.
התרופה שייכת למשפחת התרופות האנטיאריתמיות. מדכאת את זרימת הסידן לתאים על מנת לגרום יציבות יתר לתאים ודיכוי הקצב העוצמתי. התוצאה מורגשת במיוחד בעיכוב ההולכה של קשר הפרוזדור והחדר (AV node) והעלאת משך הזמן של התקופת הרפקטורית על מנת להפחית מהירות הולכה. לתרופה זו השפעה מועטה על הקשר הגת והעלייה (SA node). בנוסף מרחיבה כלי דם כליליים והיקפיים ומפחיתה את עוצמת ההתכווצות של שריר הלב. לתרופה אופן מתן ייחודי.
שימוש במקרי PSVT
תרופת הבחירה ברפואה דחופה במקרים של טכיקרדיה על חדרית התקפית (PSVT), כדוגמת AVNRT ו-AVRT, אז היא מוזרקת ישירות לווריד (IV). התרופה חוסמת לחלוטין את ההולכה בקשר הפרוזדור והחדר למשך מספר שניות וכך מאפשרת לקוצב הראשי להפסיק את הפעילות של הקוצב הלא תקין. על ידי פעולה זו נפסקת ההפרעה וכך מתאפשר ללב לחזור לפעילותו התקינה.
סקוט גולדבלט
סקוט דניאל גולדבלט (באנגלית: Scott Daniel Goldblatt; נולד ב-12 ביולי 1979) הוא שחיין יהודי-אמריקאי בעבר. אלוף אולימפי (אתונה 2004), סגן אלוף אולימפי (סידני 2000), סגן אלוף עולם (ברצלונה 2003) ואלוף אוניברסיאדה (סיציליה 1997) במשחה שליחים 4x200 מטר חופשי.
קורות חיים
גולדבלט גדל בניו ג'רזי. הוא למד באוניברסיטת טקסס באוסטין.
1997
באוניברסיאדה שנערכה בסיציליה, איטליה בשנת 1997 זכה גולדבלט בשתי מדליות, זהב וכסף - מדליית זהב במשחה שליחים 4x200 מטר חופשי בתוצאה של 7:26.78 דקות ומדליית כסף במשחה ל-200 מטר חופשי בתוצאה של 1:51.96 דקות.
2000
במבחנים האמריקאים לאולימפיאדת סידני (2000) שנערכו באינידיאנה, אינדיאנפוליס באוגוסט 2000 זכה גולדבלט במדליית כסף במשחה ל-200 מטר חופשי בתוצאה של 1:48.12 דקות. במשחקים עצמם הוא זכה במדליית כסף במשחה שליחים 4x200 מטר חופשי ביחד עם ג'יימי ראץ', ג'וש דייוויס וקליט קלר בתוצאה של 7:12.64 דקות, אחרי אוסטרליה שקבעה באותו משחה שיא עולם חדש של 7:07.05 דקות ולפני הולנד (7:12.70 דקות). כשחיין ראשון הוא קבע תוצאה של 1:49.66 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:48.83 דקות, 5 מאיות איטי מעליה לשלב הגמר.
2001
באליפות העולם שנערכה בפוקואוקה, יפן בשנת 2001 זכה גולדבלט במדליית ארד במשחה שליחים 4x200 מטר חופשי ביחד עם נייט דאסינג, צ'אד קרווין וקליט קלר בתוצאה של 7:13.69 דקות, אחרי אוסטרליה שקבעה שיא עולם חדש של 7:04.66 דקות ואיטליה (7:10.86 דקות), כשחיין ראשון הוא קבע תוצאה של 1:47.94 דקות, תוצאה שהייתה מאפשרת לו לסיים במקום חמישי, אך הוא סיים במקום שמיני בתוצאה של 1:49.54 דקות. בשלב המוקדמות הוא קבע תוצאה של 1:48.65 דקות ובשלב חצי הגמר הוא קבע תוצאה של 1:48.50 דקות.
בסוף השנה הוא עבר ניתוח באמה השמאלית עקב נזק עצבי ביד.
2002
באליפות ארצות הברית שנערכה במרץ 2002 הוא זכה במדליית זהב במשחה ל-400 מטר חופשי.
2003
באליפות העולם שנערכה בברצלונה, ספרד בשנת 2003 זכה גולדבלט במדליית כסף במשחה שליחים 4x200 מטר חופשי לאחר ששחה בשלב המוקדמות. הוא דורג במקום שמיני בעולם במשחה ל-200 מטר חופשי באותה שנה.
2005
בתחרויות השחייה של המכביה ה-17 שנערכו בשנת 2005 זכה גולדבלט ב-4 מדליות 2 זהב, 1 כסף ו-1 ארד. מדליות זהב, במשחי שליחים 4x100 מטר חופשי ו-4x200 מטר חופשי, מדליית כסף, במשחה ל-200 מטר חופשי בתוצאה של 1:50.77 דקות, אחרי שי לבנת שקבע שיא מכביה חדש של 1:50.39 דקות ולפני בריאן גולדברג מארצות הברית (1:50.93 דקות) ומדליית ארד, במשחה ל-100 מטר חופשי בתוצאה של 52.04 שניות, אחרי בריאן גולדברג (51.06 שניות) ושי לבנת (51.09 שניות).
מנחם סופר
הרב מנחם סופר (ה'תר"ם, 1880, סנט מיקלאש - ט' בסיוון ה'תש"ד, 1944, אושוויץ) היה רבה של וואשוהי שבטרנסילבניה, מחבר שו"ת "מנחם משיב". נספה בשואה.
תולדות חייו
בשנת ה'תרע"ח התמנה לרבה של מורוש-וואשארהעלי, ועמד בראשות ישיבה שמנתה בשיאה כ-100 תלמידים, רבים מהם בני עניים מכפרי האזור, וכדי לאפשר להם ללמוד מבלי לדאוג למזון ולינה, הוקמה בה פנימייה. באותה העת, ישבה בעיר אוכלוסייה חסידית ניכרת, שקירבה אותו לדרכי החסידות ולמנהגיה (לעיתים היה נוסע לאדמו"רי חסידות בעלז). בפרט, התיידד עם האדמו"ר מנאסויד, רבי אברהם יהושע פריינד, שישב בה לפרקים, ובעידודו התקין בה מקווה כשיטת רבי חיים הלברשטאם. הוא זכה למעמד מכובד בקרב רבני טרנסילבניה בפרט והונגריה בכלל, והיה מראשי המדברים באסיפות הקהילות ובאסיפות הרבנים, ושאלות מכל האזור הופנו אליו. בשנת ה'תש"ג הוצעה לו משרת הרבנות בבודפשט, אך הוא סרב.
נספה עם בני עדתו באושוויץ, בט' בסיוון ה'תש"ד. והונצח ברחוב "מנחם משיב" בשכונת קריית מטרסדורף בירושלים, שהוקמה על ידי גיסו הרב שמואל ארנפלד.
משפחתו
לרב סופר ולאשתו נולדו שמונה ילדים, רובם נספו עמו באושוויץ.
לאחר פטירת אשתו הראשונה, נשא את פרל בת הרב זאב וולף ויינשטוק.
טארק חאמד
טארק חאמד (בערבית: طارق حامد; נולד ב-24 באוקטובר 1988) הוא כדורגלן מצרי המשחק בעמדת הקשר הגנתי באל-איתיחאד ובנבחרת מצרים.
קריירת מועדונים
חאמד הצליח לזכות במדי סמוחה הן באליפות מצרים והן בגביע המצרי.
ב-2014 חאמד חתם במדי א-זמאלכ. אף על פי ששותף במשחקי הקבוצה לרוב כמחליפו של איברהים סלאח, הוא הפך לאחד השחקנים המשמעותים בקבוצה. הקהל החל לקרוא לו מייג'ור גנרל בעקבות היכולת הטובה שהציג בקישור הקבוצה.
ביולי 2022 חתם חאמד באל-איתיחאד הסעודית.
נבחרת מצרים
חאמד ערך את הופעת הבכורה שלו במדי נבחרת מצרים במשחק נגד נבחרת קטר.
נסטור (מיתולוגיה)
נסטור (ביוונית: Νέστωρ) מגרניה הוא דמות במיתולוגיה היוונית, בנם של נלאוס, מלך פילוס, וכלוריס. נסטור ירש את המלוכה אחרי שהרקולס הרג את אביו ואת כל אחיו ואחיותיו.
ביוגרפיה
נסטור היה ארגונאוט, שעזר במלחמה עם הקנטאורים והשתתף בציד חזיר הבר הקלידוני. הוא ובניו, אנטילוכוס ותראסימדס לחמו לצד האכאים במלחמת טרויה. אף כי נסטור היה בא בימים כשהחלה המלחמה, הוא נודע בגבורתו ובכושר הדיבור שלו. באיליאדה הוא מרבה לייעץ ללוחמים הצעירים ממנו וממליץ לאגממנון ולאכילס להגיע לעמק השווה. הוא זקן מכדי להילחם בעצמו, אך הוא מוביל את צבא פילוס במרכבתו ואחד מסוסיו נהרג בחץ, שמשגר אליו פאריס. לנסטור היה גם מגן זהב טהור. הומרוס מכנה אותו לעיתים קרובות באפיתט "הפרש הגרניאני". במשחקי הקבורה של פאטרוקלוס, נסטור משיא לאנטילוכוס עצות לניצחון במירוץ המרכבות. מאוחר יותר נהרג אנטילוכוס בקרב עם ממנון.
אף כי הומרוס מתכוון בבירור להציג לקוראיו את נסטור כ"מדינאי קשיש", דמות מכובדת, באיליאדה נמצאים הבזקי הומור על חשבונו של נסטור, כיון שכל עצה שהוא נותן ללוחמים האחרים משמשת קודם כל כתירוץ להעלות לפני מאזיניו תצוגה ארוכה ונרגנת של מעללי העבר שלו עצמו בנסיבות דומות. הומרוס לעולם איננו מכנה את נסטור טרחן במילים מפורשות, אבל זה, מכל מקום, הרושם שהקורא מקבל.
באודיסאה, נסטור שב ללא פגע לפילוס ובנו של אודיסאוס, טלמאכוס, נוסע לשם לחקור מה עלה בגורל אביו. נסטור מקבל את טלמאכוס באדיבות ומארח אותו ברוחב יד, אבל אין ביכולתו לספק לו שום מידע על גורל אביו. אשת נסטור, אאורידיקה, ובניהם שנשארו בחיים מופיעים גם הם באודיסאה - אכפרון, סטראטיוס, פרסאוס, ארטוס, תרסימדס ופאיסיסטראטוס. לנסטור ואורידיקה הייתה גם בת, פוליקסטה. גם כאן ממותנת התפעלותו של הומרוס מנסטור בנימה של הומור על חשבונו כשטלמאכוס, השב אל בית נסטור מביקור אצל הלנה מטרויה ומנלאוס (לשם יצא בניסיון נוסף להשיג מידע על גורל אביו) מפגיע בפאיסיסטראטוס להניח לו לעלות מיד אל ספינתו ולחזור הביתה, כדי שלא יצטרך להתנסות בעוד מנה מהכנסת האורחים הנלהבת מדי של נסטור.
ציונים היסטוריים
חפירות ארכאולוגיות בסוף המאה ה-20 בפילוס חשפו מרתף יין, שהיה שייך, לפי דיווחים, למלך נסטור. המרתף יכול היה להכיל, על פי אומדן, 6,000 ליטר ונמצאו בו שרידים של פיתואי, כדי אחסון יווניים גדולים.
המוזיאון הלאומי של אתונה מציג ספל יין בעל שתי ידיות, עשוי זהב טהור, שהאגדה משייכת לנסטור.
נקסוס
נקסוס (ביוונית: Ναξος) הוא אי יווני בים האגאי, השייך לקבוצת האיים הקיקלאדיים והגדול שבהם. נקסוס הוא גם שמה של העיר הגדולה והחשובה שבאי, הממוקמת בחוף הצפון מערבי שלו.
שטחו של האי כ-430 קמ"ר. אדמתו הררית ונפוצים בו סלעי צפחה, גיר ושיש. ההר הגבוה ביותר באי מתנשא לגובה של כ-1000 מטר.
בעת העתיקה הייתה נקסוס פוליס חשובה וחזקה. היא נודעה, בין היתר, בתעשיית היין שלה, ובה נמצא מרכז פולחן לדיוניסוס. במאות ה-7 וה-6 לפנה"ס הייתה העיר אחת מחלוצות הפיסול והאדריכלות היוונית הקלאסית.
על פי המיתולוגיה היוונית באי הזה הפקיר תסאוס את אריאדנה ובו לקח אותה דיוניסוס לאישה.
בשנת 499 לפנה"ס צרו הפרסים על העיר במשך 4 חודשים ללא הצלחה. הרודוטוס מספר, כי כישלון המצור הוא שהצית את המרד האיוני. בשנת 490 לפנה"ס נכבש האי על ידי הפרסים לתקופה קצרה. בשנת 478 לפנה"ס הצטרפה העיר לליגה האטית-דלית. משנת 338 לפנה"ס היו האי והעיר תחת ההגמוניה של ממלכת מוקדון. במהלך המאה ה-2 לפנה"ס השתלטו הרומאים על האי.
מסטיק בזוקה
מסטיק בזוקה (באנגלית: Bazooka) הוא מסטיק שיוצר לראשונה ב-1947 בארצות הברית, והוא עודו פופולרי כיום.
אריזת המסטיק עוצבה בצבעים פטריוטיים מתוך דגל ארצות הברית: אדום, כחול ולבן. בשנת 1953 נוספה תחת אריזת המסטיק רצועת קומיקס שגיבורה הוא בזוקה ג'ו.
מסטיק בזוקה משווק גם בישראל מאז שנת 1958. בתחילה שווק על ידי חברת ליבר, ולאחר מיזוג החברות בשנת 1970 על ידי חברת עלית.
הקומיקס
גיבור הקומיקס של מסטיק בזוקה הוא דמות אשר זכתה לכינוי "בזוקה ג'ו". ג'ו חבש רטייה על עינו הימנית. אל ג'ו הצטרפו שני חבריו: צביקה ("Pesty"), אשר חבש סומבררו, ומוטי ("Mort"), אשר נהג למשוך את צווארון הפולו של הסוודר שלו מעל פיו.
כל רצועת קומיקס הייתה קטע קצר הכולל פאנץ' הומוריסטי. לצד רצועת הקומיקס, הופיע קטע "עתידות", תחזית מחויכת לעתידו של לועס המסטיק. בשנות ה-80 הוחלפו ה"עתידות" בקטעי "הידעת", שאינם קשורים לגמרי לתוכן הקומיקס, וכוללים פיסות טריוויה. אמינותן של חלק מהעובדות שם מוטלת בספק.
הקומיקס בזוקה ג'ו, בעברית, כלל כמה עשרות של בדיחות שלכל אחת מהן היה מספר סידורי. במקור האמריקני היו כאלף חמש מאות רצועות קומיקס שונות. עם השנים הפך הקומיקס פופולרי בקרב אספנים, שאוספים את רצועות הקומיקס השונות.
ב-3 בדצמבר 2012 הודיעה החברה המייצרת בארצות הברית, שהקומיקס של בזוקה ג'ו יחדל מלהיות חלק מעטיפת המסטיק ויוחלף בקונספט אחר.
המסטיק המחודש
מסטיק הבזוקה המחודש והגדול יותר כבר אינו מכיל את הבדיחות המסורתיות של "בזוקה ג'ו וחבורתו", אלא מכיל בדיחות עדכניות יותר (כמו למשל סצנה בה נתפסת בחורה כשהיא ממהרת לקניון בכוכב נוגה). במקום ה"הידעת" המפורסם מופיעות עתידות, מהן כאלה שכבר הופיעו בעבר (עד אמצע שנות ה-80).
העתידה הכי מפורסמת היא הקובעת: "עד גיל 21 תגיע לירח". משפט מיתולוגי זה הפך לסימן ההיכר של המסטיק. חברי העולם הערב אף הכילו את העתידה הידועה באחד משיריהם. מספר שנים מאוחר יותר הוחלפה העתידה בקביעה: "אם עד גיל 21 לא הגעת לירח, סימן שלא ניסית מספיק". בשנת 2009 שונה שוב הניסוח, לכזה שחוזה שבגיל 21 תגיע להודו.
בסוף שנת 2009 יצא בישראל טעם חדש של בזוקה מתוך סדרת "בזוקה ללא סוכר" – ענבים. העטיפה של מסטיק זה היא בצבע סגול.
גרסת 2013
בסוף שנת 2012 יצאה הודעה על שינוי העיצוב של עטיפת המסטיק, ל"סגנון גרפיטי", וצבעי הכחול, אדום ולבן הוחלפו בגוני פוקסיה וצהוב. עטיפת המסטיק החלה להכיל חידונים, שעשועונים, הוראות לקיפולי נייר, והפניות לתכנים דיגיטליים באתר האינטרנט של המוצר, והחברה הפסיקה לצרף לו בדיחות.
בראד גרינברג
בראד גרינברג (באנגלית: Brad Greenberg; נולד ב-24 פברואר 1954 בלונג איילנד) הוא מאמן כדורסל יהודי-אמריקאי, המשמש כמאמן מטס דה גואינבו מהליגה הפוארטו ריקנית בכדורסל.
מכבי חיפה
בעונת 13\2012 אימן גרינברג את קבוצת מכבי חיפה. לפני הגעתו של גרינברג הייתה מכבי חיפה קבוצת תחתית שנלחמה על מקומה בליגה. לאחר הגעתו הפכה הקבוצה לקבוצת צמרת.
חיפה סיימה את העונה הסדירה במקום השני. בחצי הגמר עברה את הפועל אילת לאחר 2-3 בסדרה ובגמר עשתה היסטוריה וזכתה באליפות לאחר ניצחון על מכבי תל אביב 79-86 בהיכל הספורט רוממה.
שחקנים בולטים בעונה זו: גל מקל, עידו קוז'יקרו, דונטה סמית', קורי קאר ופול סטול.
במשחק הגמר זכו גרינברג ומקל במאמן העונה ושחקן העונה בהתאמה.
הפועל ירושלים
באוגוסט 2013 גרינברג חתם בהפועל ירושלים לשלוש שנים. הקהל אהב את גרינברג מכיוון שהרבה לתת דקות משחק לשחקנים הצעירים בקבוצה. תחת הנהגתו הובאו לקבוצה: יותם הלפרין, ליאור אליהו, יניב גרין, דרווין קיצ'ן, ברייסי רייט ורונלד דופרי.
בנוסף, הצליח באירופה כשהגיע עם קבוצתו לרבע גמר היורוקאפ. בעקבות אי ההצלחה בשלבי הפלייאוף לאחר הדחה על ידי מכבי חיפה בסדרת חצי הגמר, הקבוצה מימשה את סעיף יציאתו בחוזה ושיחררה אותו.
מכבי אשדוד
ב-7 ביולי 2017 חזר לליגת העל כאשר חתם כמאמן מכבי אשדוד, יחד עימו חתם דני גוט כעוזר המאמן.
עירוני נס ציונה
ב-5 באוגוסט 2020 חתם לעונה אחת כמאמן עירוני נס ציונה.
ב-23 באפריל 2021 הוביל גרינברג את הקבוצה לגמר היורופקאפ, בפיינל פור שנערך בתל אביב, לאחר ניצחון בחצי הגמר על פארמה פרם הרוסית.
בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82.
כדורסל בינלאומי
בשנת 2012 שימש כעוזר מאמן ונצואלה. בשנים 2017-2018 שימש כמאמנה הראשי של נבחרת קוסובו. בשנת 2019 מונה לעוזר מאמן נבחרת קנדה.
משתית
ברקמות או איברים, משתית (בלועזית סטְרוֹמַה) היא התווך התומך, בניגוד לפרנכימה שהיא החלק התפקודי. לכל איבר ורקמה משתית משלהם, אך בדרך כלל המשתית בנויה מרקמת חיבור כלשהי. סטרומה היא שלד פנימי של איבר פארנכימטי.
חסך חושי
חסך חושי הוא מצב שבו מונעים מאחד החושים גירויים. על ידי כיסוי עיניים ניתן למנוע גירוי מחוש הראייה. אטמי אוזניים מונעים את גירוי חוש השמיעה. באמצעים שונים ומתוחכמים יותר ופחות ניתן למנוע את גירויים של חושים אחרים. חסך חושי היה נושא למחקרים נרחבים בפסיכולוגיה, אך הוא ידוע לשמצה בעיקר כשיטה להוצאת הודאות מנחקרים.
מדרגות
מדרגה היא מבנה המיועד למעבר בין מפלסים בגבהים שונים. כאשר הפרש הגבהים רב משתמשים במספר מדרגות.
חסך חושי
ריצ'רד פיינמן תיאר ניסויים לבחינת חסך חושי במכל ציפה שבהם השתתף:
מדרגות
מדרגות מחלקות את הפרשי גבהי המפלסים לסדרה של מפלסים שהפרש הגבהים ביניהם קטן יותר, כך שהמטפס בהן מחלק את מאמץ הטיפוס ממפלס למפלס לסדרת מאמצים קטנים.
חסך חושי
פיינמן תיאר כיצד השהות במכל עוררה בו שלל הזיות. הוא הצליח להרגיש כיצד הוא "מזיז" את ה"אני" שלו מהמוח אל איברי הגוף ואחר כך אפילו הצליח "לצאת מהגוף" ולראות את איבריו מבחוץ: "ראיתי את העורף שלי כשכפות הידיים שלי נשענות עליו".
מדרגות
בשביל נוחות ובטיחות השימוש במדרגות יהיו הפרשי הגבהים [רום] זהים בין מדרגה למדרגה.
קיימים אלמנטים נוספים למעבר בין מפלסים כמו סולם, רמפה, מעלית ומדרגות נעות. המדרגות נוחות ובטיחותיות יותר מהסולם, תופסות פחות שטח מהרמפה וזולות יותר מאמצעי התחבורה האנכיים החשמליים. אולם, רוב האמצעים האחרים נגישים ושמישים מהן; אדם המשתמש בכיסא גלגלים לא יכול לעלות במדרגות כלל, אדם כבד תנועה או אדם שנושא משא לא יחוש נוח לטפס בהן יותר מקומה או שתיים, ואדם, אף מטיב לכת, יתקשה לטפס בהן יותר משש קומות.
מדרגות לולייניות
מדרגות לולייניות הן מדרגות הבנויות בצורה מעוגלת הדומה לספירלה. למדרגות לולייניות יתרונות על פני גרמי מדרגות ישרים: תופסות פחות מקום. ניתן להשעין את גרם המדרגות על עמוד מרכזי, מה שהפך אותן לקלות יותר לבניה בעיקר בתקופות שלפני השימוש בבטון. מדרגות מסוג זה נפוצים באדריכלות המודרנית בכלל ובסגנון הבינלאומי בפרט, במחצית הראשונה של המאה ה-20.
מדרגות חירום
ייעודן של מדרגות החירום הוא לשמש כמוצא בטוח מבניין בשעת שרפה, רעידת אדמה וכדומה. מדרגות חירום המצויות בתוך מבנה, נמצאות תמיד בתוך פיר מוגן שקירותיו יצוקים מבטון המתוכנן לעכב אש לחצי שעה עד שעתיים לפני התפוררותו (על פי חוקי התכנון והבנייה) וחייב בדלת העמידה באש, לפחות שעתיים, בכל קומה. מדרגות חירום יכולות להיות גם חיצוניות. ניתן לראות מדרגות אלו לרוב בבנייני מגורים בארצות הברית. בתקנות התכנון והבניה מדרגות חירום מכונה "חדר מדרגות מוגן".
יעילותן של מדרגות החירום יורדת ככל שהבניין גבוה יותר. במקרים של שרפה בגורד שחקים המסע במורד המדרגות (המקרים בהם יש לעלות במדרגות חירום הם נדירים יותר) מסתבר כמתיש אפילו עבור מטיבי לכת. מעבר לזאת, מדרגות כאלה אינן נגישות למוגבלים בתנועה.
חוקי המדרגות בישראל
מאז 1965, כאשר נחקק "חוק התכנון והבנייה" בישראל, חייב כל מהלך מדרגות לעמוד בנוסחה הנקראת נוסחת המדרגות: 2H+B=61-63. כלומר, גובה שני רומים ועוד אורך שלח אחד חייבים לתת את התוצאה שבין 61 ל-63 ס"מ. מכאן שאם אנו רוצים ליצור מהלך מדרגות בעל 16 מדרגות והגובה בין שני מפלסים הוא 2.64 מטר, חילוק המספרים זה בזה נותן את גובה המדרגה (16.5 ס"מ), מכאן אנו מציבים בנוסחה את הגובה (H=16.5) ומקבלים שהשלח חייב להיות 28–30 ס"מ.